જ્યારે સ્મૃતિજીને અમે અમેઠી મોકલવાનું નક્કી કર્યું ત્યારે તેમને એવું લાગ્યું કે આ તો માત્ર સેલિબ્રિટી છે વધુમાં વધું લોકો ખેંચી શકશે નહીં. હું આજે અહીં જાહેરમાં સ્વીકારું છું કે અમે સ્મૃતિજીને અમેઠી કેમ મોકલી છે, અમે તેમને અહીં રાહુલની ખામી કાઢવા નથી મોકલી અમે તેમને અહીં અમેઠીની સમસ્યા હલ કરવા માટે મોકલી છે. મેં ગુજરાતમાં તેમને એક જિલ્લામાં કામગીરી સોંપી હતી ત્યારે તેમણે ઉત્તમ કરીને સોંપ્યું. ત્યારે અમે વિચાર્યું હતું તેમને અમે ઉત્તર પ્રદેશમાં જે બેઠકમાં વધારે સમસ્યાવાળો કોઇ જિલ્લો હોય તે તેમને સોંપીશું. અમે જોયું તો અમેઠી સૌથી ખરાબ મળી આવ્યું અને ત્યારે જ અમે નક્કી કર્યુ હતું કે સ્મૃતિને અમેઠીમાં સુધાર લાવવા માટે રાખવામાં આવશે.